C 309/10
4.
LT
Europos Sąjungos oficialusis leidinys
2022 8 16
Glaustas geografinės vietovės apibūdinimas Bananų, kuriems taikoma SGN „Plátano de Canarias“ gamybos geografinė vietovė yra Kanarų salų archipelagas ir jį sudaro visi ne aukščiau kaip 500 m virš jūros lygio esantys žemės ūkio paskirties laukai.
5.
Ryšys su geografine vietove
a)
Geografinės vietovės ypatumai Kanarų salynas yra priešais šiaurės vakarų Afrikos pakrantę, tarp 27° 37’ ir 29° 25’ šiaurės platumos.
Ši geografinė padėtis kartu su pasatais (pusiaujo regiono vėjais) ir šalta Kanarų srove lemia drėgną subtropinį klimatą su švelnia temperatūra ir nedaug kritulių.
Vidutinė metinė temperatūra Kanarų salose kinta labai nežymiai.
Pakrantėse vidutinė temperatūra yra apie 20 °C, tačiau aukščiau virš jūros lygio daug šalčiau ir labiau jaučiami paros temperatūros svyravimai.
Dėl salose vyraujančios švelnios temperatūros ir drėgnų vėjų bananmedis vystosi lėtai, o vaisiai noksta ilgiau, taip įgaudami išskirtines „Plátano de Canarias“ savybes.
b)
Produkto ypatumai: Bananai su saugoma geografine nuoroda „Plátano de Canarias“ yra pailgos, stipriai išlenktos formos, ne trumpesni kaip 14 cm ir ne plonesni kaip 27 mm; jie pasižymi itin saldžiu skoniu ir rusvomis žievės dėmelėmis.
Šios dėmelės yra išskirtinis bananų „Plátano de Canarias“ požymis ir vienas iš būdų vartotojui atpažinti šį produktą.
Techniškai šios dėmelės ant žievės atsiranda dėl tam tikrų fermentų, ypač polifenolio oksidazės ir peroksidazės, veiklos.
Atlikus patvirtinamąjį tyrimą, kuris pridedamas prie paraiškos dėl SGN „Plátano de Canarias“ pripažinimo, iš gautų duomenų apie šias bananų „Plátano de Canarias“, palyginti su kitose vietovėse auginamais kilmės bananais, savybes, matyti, kad polifenolio oksidazės ir peroksidazės fermentų veikla bananuose „Plátano de Canarias“ yra daug aktyvesnė nei kitose vietovėse auginamuose bananuose.
Dėl šios priežasties SGN „Plátano de Canarias“ žymimų bananų žievė dėmelėmis išmarginta daug labiau, todėl tai yra šių bananų skiriamasis požymis.
Tame pačiame tyrime nagrinėjamas produkto specifiškumas maistiniu požiūriu ir atliktas išsamus „Plátano de Canarias“ ir kitur pasaulyje užaugintų bananų maistingųjų medžiagų tyrimas, kuris atskleidė esminius jų skirtumus: bananų „Plátano de Canarias“ sudėtyje yra mažiau krakmolo ir daugiau tirpiųjų cukrų, todėl jie yra saldesni, turi daugiau kalio ir fosforo bei mažiau natrio ir kalcio nei kitose vietovėse išauginti bananai.
Šie svarbūs skirtumai patvirtina faktą, kad bananai „Plátano de Canarias“ skiriasi nuo kituose pasaulio regionuose išaugintų bananų.
(Forster ir kt., 2002 m.).
c)
Priežastinis geografinės vietovės ir SGN „Plátano de Canarias“ produkto kokybės, gero vardo ir žinomumo ryšys: Paraiška dėl saugomos geografinės nuorodos „Plátano de Canarias“ pripažinimo pateikta remiantis produkto kokybe, geru vardu ir žinomumu.
Tačiau būdingą bananų „Plátano de Canarias“ auginimą lėmė istorinių, gamtinių ir žmogiškųjų veiksnių derinys.
Kanarų salynas yra priešais šiaurės vakarų Afrikos pakrantę, tarp 27° 37’ ir 29° 25’ šiaurės platumos.
Ši geografinė padėtis lemia drėgną subtropinį klimatą, kuriam būdinga švelni temperatūra ir nedaug kritulių.
Kanarų salų geografinė padėtis Atlanto vandenyne, subtropinės juostos viduryje ir į vakarus nuo Afrikos žemyno lemia specifines šių salų klimato sąlygas.
Vietovės, kurioje yra Kanarų salynas, klimatui įtakos turi dvi veiksnių grupės, kurios veikia skirtingu mastu.
Nors čia vyrauja subtropinėms platumoms būdinga atmosferos dinamika, dauguma salų yra netoli žemyno, jų reljefas kalnuotas ir jų krantus skalauja šaltos vandenyno srovės.